**Kúpna zmluva č. \_\_\_\_\_\_\_\_\_\_\_\_**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**ObZ**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov   
(ďalej v texte tiež ako „**zákon o verejnom obstarávaní**“)

(ďalej len „**zmluva**“)

medzi zmluvnými stranami:

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu (IBAN):

Registrácia:

Konajúci prostredníctvom:

Telefónny kontakt:

E-mail:

(ďalej v texte tiež ako „**predávajúci**“)

a

**Kupujúci:**

Názov: Hlavné mesto Slovenskej republiky Bratislava

Sídlo: Primaciálne nám. 1, 814 99 Bratislava

Zastúpený: Ing. arch. Matúš Vallo, primátor

IČO: 00603481

DIČ: 2020372596

Bankové spojenie:

Číslo účtu (IBAN): SK 37 7500 0000 0000 2582 9413

Telefónny kontakt:

E-mail:

(ďalej v texte tiež ako „**kupujúci**“)

(predávajúci a kupujúci spolu ďalej v texte tiež ako „**zmluvné strany**“)

**Článok I.**

**Úvodné ustanovenie**

1. Táto zmluva sa uzatvára na základe výzvy č. 2 – „**Nákup** **10Gig optického switchu do externých podmienok**“ v rámci dynamického nákupného systému „Servery, sieťové zariadenia a podpora“ zriadeného dňa 16. 9. 2020. Oznámenie o vyhlásení verejného obstarávania bolo uverejnené v Úradnom vestníku EÚ dňa 6. 7. 2020 pod značkou 2020/S 128-312587 a vo Vestníku verejného obstarávania č. 142/2020 zo dňa 7. 7. 2020 pod značkou 23986-MUT.
2. Predávajúci sa zaväzuje za podmienok dohodnutých v tejto zmluve a v súťažných podkladoch výzvy č. 2 – „Nákup 10Gig optického switchu do externých podmienok“ počas platnosti a účinnosti zmluvy dodať pre kupujúceho predmet zmluvy vrátane dopravy a vykládky tovaru na mieste určenia.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať **1ks 10Gig optického switchu do externých podmienok** (ďalej v texte tiež ako „**predmet kúpy**“ alebo „**tovar**“), na miesto určené kupujúcim v požadovanom množstve jednotlivých položiek bližšie špecifikovaných v prílohe č. 1 zmluvy. Príloha č. 1 tvorí neoddeliteľnú súčasť tejto zmluvy.
2. Predávajúci sa zaväzuje, že za podmienok dohodnutých v zmluve kupujúcemu dodá predmet kúpy uvedený v bode 1 tohto článku a na kupujúceho prevedie vlastníctvo k predmetu kúpy. Kupujúci sa predávajúcemu zaväzuje zaplatiť kúpnu cenu uvedenú v čl. IV ods. 4. tejto zmluvy.

**Článok III.**

**Dodacie podmienky, termín, miesto**

1. Predávajúci sa zaväzuje dodať kupujúcemu predmet kúpy podľa čl. II tejto zmluvy najneskôr **do \_\_\_\_\_\_\_\_\_ pracovných dní** odo dňa nadobudnutia účinnosti tejto zmluvy.
2. Uvedený termín dodania je možné zmeniť len po vzájomnej písomnej dohode obidvoch zmluvných strán.
3. Predávajúci je povinný predmet kúpy definovaný v čl. II zmluvy kupujúcemu dodať v mieste plnenia zmluvy, ktorým je sídlo kupujúceho uvedené v záhlaví tejto zmluvy, alebo na miesto, ktoré kupujúci vopred písomne alebo elektronicky oznámi predávajúcemu. Predávajúci je povinný predmet kúpi dodať kupujúcemu len v pracovných dňoch v čase od 8:00 hod. do 15:00 hod alebo v čase, ktorý kupujúci vopred písomne alebo elektronicky oznámi predávajúcemu.
4. Predávajúci je povinný oznámiť kupujúcemu termín dodania (konkrétny deň a hodinu) minimálne **dva pracovné dni** vopred.
5. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (ďalej v texte tiež ako **„preberací protokol/dodací list“**), za účasti poverených zástupcov oboch zmluvných strán na mieste, ktoré určí kupujúci.
6. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Zodpovedným zástupcom predávajúceho na odovzdanie predmetu kúpy a na podpísanie protokolu o odovzdaní je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Preberacie protokoly sa vyhotovia v troch origináloch, pričom jedno (1) vyhotovenie obdrží kupujúci, jedno (1) vyhotovenie obdrží predávajúci a jedno (1) vyhotovenie bude tvoriť prílohu faktúry (daňového dokladu).
7. Dopravu predmetu kúpy do miesta dodania vrátane vykládky tovaru zabezpečuje predávajúci na vlastné náklady tak, aby bola zabezpečená dostatočná ochrana.
8. V prípade omeškania predávajúceho s povinnosťou dodať predmet kúpy v termíne v zmysle bodu 1 tohto článku je kupujúci oprávnený uplatniť si voči predávajúcemu zmluvnú pokutu vo výške 5% z kúpnej ceny nedodaného tovaru za každý aj začatý deň omeškania, pričom právo kupujúceho na náhradu škody týmto nie je dotknuté.
9. Ak predávajúci nedodá kupujúcemu tovar v dohodnutej lehote podľa bodu 1 tohto článku zmluvy, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
10. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou, vadami nezodpovedá tovaru deklarovaného predávajúcim pri podpise tejto zmluvy.
11. Kupujúci si vyhradzuje právo vrátiť nepoškodený tovar v pôvodných obaloch do 14 dní od prevzatia tovaru ak zistí, že dodaný tovar nespĺňa ktorúkoľvek z požadovaných technických špecifikácií vyžadovaných kupujúcim alebo nespĺňa osobitné požiadavky na plnenie.
12. Kupujúci požaduje dodanie predmetu kúpy spolu s dokumentáciou: servisná dokumentácia, návodom na používanie (v slovenskom jazyku), záručným listom a preberacím protokolom.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Kúpna cena za predmet kúpy uvedená v prílohe č. 2 zmluvy je stanovená v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Zmluvné strany spoločne vyhlasujú, že kúpna cena za predmet kúpy je maximálna a predávajúci nemá právo ju jednostranne zvyšovať.
3. Kúpna cena je dohodnutá vrátane obalov, balenia, dopravy, vykládky tovaru a ostatných nákladov predávajúceho v súvislosti s touto zmluvou.
4. Celková cena za dodanie predmetu kúpy je nasledovná:

Cena bez DPH ............................

DPH 20% ............................

Cena s DPH ............................ (slovom: ........)

1. Kupujúci uhradí predávajúcemu kúpnu cenu po riadnom dodaní tovaru zo strany predávajúceho v zmysle čl. II ods. 1 tejto zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený v lehote splatnosti vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.

**Článok V.**

**Záručné podmienky a zodpovednosť za vady**

1. Zmluvné strany sa dohodli, že záruka na predmet kúpy – záručná doba je v dĺžke **12** mesiacov a začína plynúť odo dňa dodania predmetu kúpy.
2. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii v dohodnutom čase.
3. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
4. Spôsob reklamácie vád tovaru bude prebiehať najmä telefonicky a písomne prostredníctvom elektronickej pošty. Emailové kontakty zmluvných strán sú uvedené v záhlaví zmluvy.

**Článok VI.**

**Ukončenie zmluvy**

1. Táto zmluva zanikne uplynutím záručnej doby v súlade s čl. V tejto zmluvy. Pred uplynutím tejto doby je zmluvu možné ukončiť písomnou dohodou zmluvných strán alebo písomným odstúpením kupujúceho od zmluvy.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti a kvalite dohodnutého v zmluve a v súťažných podkladoch. Kupujúci je oprávnený od zmluvy odstúpiť aj v prípade, ak predávajúci nedodá tovar žiadaného množstva v lehote podľa čl. III ods. 1 tejto zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VII.**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň na výzvu kupujúceho predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.

**Článok VIII.**

**Záverečné ustanovenie**

1. Zmluva sa vyhotovuje v štyroch (4) rovnopisoch, pričom každá zmluvná strana obdrží po dva (2) rovnopisy.
2. Zmena tejto zmluvy je možná len po predchádzajúcej dohode oboch zmluvných strán, vo forme riadne očíslovaných písomných dodatkov.
3. Táto zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a § 47a ods. 1 zákona č. 40/1964 Zb. občiansky zákonník v znení neskorších predpisov.
4. Zmluva sa v súlade s čl. III bod. 1 uzatvára na dobu určitú. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia na webovom sídle kupujúceho.
5. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
6. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
7. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou kúpnej zmluvy vo forme príloh sú:**

Príloha č. 1 Opis predmetu zákazky / Technická špecifikácia

Príloha č. 2 Cenová ponuka predávajúceho ako uchádzača vo verejnom obstarávaní (z ponuky uchádzača)

Príloha č. 3 Zoznam subdodávateľov

V ................................., dňa .................... V ................................., dňa ......................

................................................ .........................................................

Predávajúci Hlavné mesto SR Bratislava

**Príloha č. 1 Zmluvy**

OPIS PREDMETU ZÁKAZKY

Predmetom tejto výzvy č. 2 v rámci zriadeného DNS " Servery, sieťové zriadenia a podpora“ je kúpa a dodanie**10Gig optického switchu do externých podmienok.**

**Technická špecifikácia zariadení:**

Sieťové zariadenie – sieťový switch v množstve 1ks s minimálne 20xGE (4xRJ45, 16xSFP)   
a 4x10GE portami s 12 ks SFP a ročnou HW a SW podporou.

* Samostatný L2/L3 switch určený do externého prostredia
* Dual AC napájací zdroj
* Montovateľné do štandardného 19ʺ technologického stojanu (príslušenstvo na montovanie do racku bude súčasťou predmetu zákazky)
* Maximálna veľkosť switchu 1U
* 20xGE (4xRJ45, 16xSFP) + 4x10GBASE-X SFP+ (1Gb/10Gb porty)
* Switch musí byť certifikovaný a spĺňať štandardy definované v Metro Ethernet Forum (MEF) 3.0 pre služby Carrier Ethernet a musí podporovať služby ELINE, ELAN, ETREE, ACCESS ELINE, TRANSIT ELINE a s pokročilým časovaním a kvalitou služieb (QoS).

|  |  |
| --- | --- |
| **Popis** | **Špecifikácia** |
| L2 vrstva | Layer 2 forwarding and bridging  Bridge Domains (BD)  Ethernet Flow Point (EFP)  IEEE 802.1Q VLANs and Q-in-Q  Ethernet Link Aggregation Group (LAG)  Link Aggregation Control Protocol (LACP) 802.3ad  G.8032  Jumbo frames na všetkých portoch  PVST, RPVST+ |
| L3 vrstva | IPv4 unicast routing  Virtual Routing and Forwarding (VRF) Lite  OSPF/ISIS/BGP  VRRP/HSRP |
| L2 Multicast | IGMP Snooping |
| Quality of Service (QoS) | Class-based 3-level Hierarchical QoS  Policing, Shaping  Priority queuing  Classification based on L2/L3 fields  Remarking  Deep packet buffer |
| Security | Secure Boot infrastructure with signed image  TrustAnchor module  Secure JTAG  DHCP Snooping, Dynamic ARP Inspection  Authentication, Authorization, and Accounting (AAA)  Terminal Access Controller Access-Control System Plus (TACACS+)  Secure Shell (SSH)  Layer 2 ingress ACLs |
| OAM | 1731 PM  802.1ag CFM standards  Y.1564  CDP, LLDP, ICMP  Ethernet OAM: CFM, Y.1731 DM/SLM  TWAMP Responder  SPAN |
| Manažovateľnosť | CLI  SNMP MIB  Managed by EPN-M  Môže byť managed by NSO (cli NED)  NETCONF  YANG models (native, open: OpenConfig, IETF)  Zero-Touch Provisioning (ZTP) |

**Špecifikácia systému**

|  |  |
| --- | --- |
| **Popis** | **24 Port switch** |
| Fyzická špecifikácia (min.)  Váha (min.) | Výška: 4,40 cm, 1 RU; Šírka: 44,40 cm; Hĺbka: 22,8 cm  3,7 kg |
| Technologický stojan | ETSI súprava do technologického stojanu - 19ʺ rack |
| Napájanie | dual AC |
| Chassis MTBF pri 40ºC | min. 348 000 hodín |
| Chladenie | Spredu dozadu |

**Špecifikácia napájania**

|  |  |
| --- | --- |
| **Popis** |  |
| Spotreba energie | Max príkon pre 24 Port je 110W |
| Vstupné napätie Frekvencia | Rozsah: 85V AC do 264V AC, nominálne 100V do 240V AC  Frekvenčný rozsah: 47 do 63 Hz, nominálne 50 to 60 Hz |

**Špecifikácia prostredia**

|  |  |
| --- | --- |
| **Popis** |  |
| Ventilátory | Min. 5 zabudovaných ventilátorov |
| Teplotné rozsahy | -40 to 70ºC, až do 300m  -40 to 65ºC, až do 1800m  -40 to 55ºC, až do 4000m |
| Relatívna vlhkosť | 5 do 95 percent, bez kondenzácie |
| Hluk | 57 dBA pri 30ºC |
| 79 dBA pri najvyššom výkone systému |
| Vonkajšie umiestnenie | Pri inštalácii vo vonkajšom prostredí sa vyžaduje, aby bol systém chránený pred znečisťujúcimi látkami vo vzduchu, prachom, vlhkosťou, hmyzom, škodcami, znečisteným vzduchom alebo inými reaktívnymi prvkami prítomnými vo vonkajšom vzduchu. Na dosiahnutie tejto úrovne ochrany sa odporúča, aby bol switch nainštalovaný v utesnenom priestore. |
| Umiestnenie v prostredí | Teplota: -40 do 70ºC  Nadmorská výška: max 4570m |
| Seizmická aktivita | Zóna 4 |
| Nebezpečné látky | RoHS (Reduction of Hazardous Substances) 6 |

**Osobitné požiadavky na plnenie:**

* Verejný obstarávateľ požaduje, aby súčasťou predmetu zákazky bola aktivovaná L2 licencia (napr. Metro Access Licence).
* Verejný obstarávateľ požaduje aby na dodávanom zariadení bolo aktívnych minimálne 12x 1G (4x RJ45 a 12x SFP) a 2x 10g portov.
* Verejný obstarávateľ požaduje, aby požadovaný počet SFP (12 ks) pre využitie v externých podmienkach (teplotný rozsah -40 do 85ºC) pozostával z nasledovných typov:

a) 10 ks 1 gig SFP SM 10 km LC

b) 2 ks 10 gig SFP+ SM 20 km LC

Dodávané SFP musia byť plne kompatibilné s dodávaným optickým switchom.

* Súčasťou zákazky bude dodanie 10x optický patch kábel SC/APC-LC duplex SM 3m a 5x optický patch kábel SC/APC-SC/APC duplex SM 3m
* Podpora a záruka – 1 rok 8x5xNBD
* Uchádzač je povinný predmet zákazky dodať verejnému obstarávateľovi celý naraz v sídle verejného obstarávateľa. Uchádzač je povinný predmet zákazky dodať verejnému obstarávateľovi len v pracovných dňoch v čase od 8:00 hod. do 15:00 hod. Uchádzač je povinný oznámiť verejnému obstarávateľovi termín dodania (konkrétny deň a hodinu) minimálne dva pracovné dni vopred.
* Verejný obstarávateľ má k dispozícií stack do ktorého budú switche pripojené. Momentálne využívané switche - **Cisco** **N520-X-20G4Z-A [Industrial]**. Verejný obstarávateľ požaduje aby ponúkané zariadenia vedeli rozšíriť existujúci stack Cisco N520-X-20G4Z-A [Industrial] a boli plne kompatibilné.
* Uchádzač je povinný dodať predmet zákazky, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom a pochádza z oficiálnej distribúcie pre Slovenskú republiku. Dodávateľ je povinný na požiadanie doložiť objednávateľovi pôvod tovaru.
* Dodávateľ je povinný do 3 (troch) dní od uzavretia zmluvy podrobne definovať objednávateľovi (e-mailom) predmet zákazky z dôvodu odkontrolovania požadovaných parametrov zariadení.
* Dodávateľ je povinný byť oficiálnym schváleným partnerom výrobcu a na požiadanie preukázať objednávateľovi svoj partnerský status partnerským certifikátom výrobcu dodávaného zariadenia alebo potvrdením partnerstva od výrobcu zariadenia.
* Dodávateľ je povinný preukázať objednávateľovi potvrdením od výrobcu zariadenia, že je oprávnený poskytovať support k dodávaným zariadeniam a otvárať tickety na portáli výrobcu.
* Verejný obstarávateľ požaduje dodanie nových, nepoužívaných zariadení v originálnom neporušenom balení.
* Verejný obstarávateľ si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou, vadami nezodpovedá tovaru deklarovaného predávajúcim pri podpise kúpnej zmluvy.
* Verejný obstarávateľ si vyhradzuje právo vrátiť nepoškodený tovar v pôvodných obaloch do 14 dní od prevzatia tovaru ak zistí, že dodaný tovar nespĺňa ktorúkoľvek z požadovaných technických špecifikácií alebo nespĺňa osobitné požiadavky na plnenie.
* Verejný obstarávateľ požaduje záruku na dodaný tovar (hardvérové aj softvérové súčasti) na dobu 12 mesiacov od dátumu dodania.
* Verejný obstarávateľ požaduje dodanie tovaru spolu so servisnou dokumentáciou, návodom na požitie v slovenskom jazyku, záručným listom a preberacím protokolom.
* Objednávateľ je oprávnený v prípade, ak dôjde zo strany dodávateľa k porušeniu jeho zmluvných povinností podstatným spôsobom, uplatniť voči dodávateľovi jednorazovú zmluvnú pokutu vo výške 5% zo zmluvnej ceny s DPH. Jednorazovú zmluvnú pokutu vo výške 5% zo zmluvnej ceny s DPH je objednávateľ oprávnený uplatniť voči dodávateľovi aj v prípade, ak z titulu porušenia jeho zmluvných povinností podstatným spôsobom uplatní objednávateľ inštitút odstúpenia od zmluvy. Dodávateľ je povinný predmetnú zmluvnú pokutu uhradiť objednávateľovi do 7 dní od obdržania písomnej výzvy na úhradu zmluvnej pokuty.
* V prípade uplatnenia inštitútu odstúpenia od zmluvy zo strany objednávateľa, objednávateľ vystaví dodávateľovi aj negatívnu referenciu pre úrad pre verejné obstarávanie (UVO), v ktorej UVO oznámi, že došlo k predčasnému ukončeniu zmluvného vzťahu z dôvodu porušenia zmluvných povinností zo strany dodávateľa podstatným spôsobom.

**Príloha č. 3 Zmluvy**

ZOZNAM SUBDODÁVATEĽOV

**Obchodné meno dodávateľa:**

**Sídlo alebo miesto podnikania dodávateľa:**

**IČO:**

Dolu podpísaná osoba oprávnená konať za dodávateľa týmto čestne vyhlasujem, že na realizácii predmetu zákazky s názvom „**Nákup 10Gig optického switchu do externých podmienok**“:

* sa nebudú podieľať subdodávatelia a celý predmet uskutočníme vlastnými kapacitami.
* sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **Obchodné meno/názov/meno a priezvisko** | **Sídlo/ adresa pobytu** | **IČO/dátum narodenia** | **Predmet subdodávky** | **Plnenie  v %** | **Oprávnená osoba (meno, adresa, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |

\*(ďalších doplniť podľa potreby)

V .......................... dňa ...................

.................................................................

podpis štatutárneho orgánu dodávateľa

alebo člena štatutárneho orgánu alebo inej oprávnenej osoby konať za dodávateľa

***Poznámka \**** *(doplniť podľa potreby)*